CELEX: 32004R2110
Language: sk
Date: 2004-12-09 00:00:00
Title: Nariadenie Komisie (ES) č. 2110/2004 z 9. decembra 2004 o zastavení rybolovu homára nórskeho (Nephrops norvegicus) pre plavidlá plaviace sa pod vlajkou Francúzska

11.12.2004   
            
            
               SK
            
            
               Úradný vestník Európskej únie
            
            
               L 366/6
            
         
      NARIADENIE KOMISIE (ES) č. 2110/2004
   z 9. decembra 2004
   o zastavení rybolovu homára nórskeho (Nephrops norvegicus) pre plavidlá plaviace sa pod vlajkou Francúzska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (1), najmä na jeho článok 21 ods. 3,
   keďže:
   
               (1)
            
            
               Nariadenie Rady (ES) č. 2287/2003 z 19. decembra 2003, ktorým sa na rok 2004 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov, stanovuje kvóty na rok 2004 pre homára nórskeho (2).
            
         
               (2)
            
            
               S cieľom zabezpečiť dodržiavanie opatrení týkajúcich sa kvantitatívnych obmedzení výlovu zásob podliehajúcich kvóte, je potrebné, aby Komisia stanovila dátum, ku ktorému sa pridelená kvóta stanovená na výlov plavidlami plaviacimi sa pod vlajkou členského štátu, bude považovať za vyčerpanú.
            
         
               (3)
            
            
               Podľa informácií oznámených Komisii výlovy homára nórskeho vo vodách oblasti ICES VIII c plavidlami plaviacimi sa pod vlajkou Francúzska alebo plavidlami zaregistrovanými vo Francúzsku dosiahli kvótu pridelenú na rok 2004. Francúzsko zakázalo loviť tieto zásoby od 23. októbra 2004. Z tohto dôvodu je potrebné stanoviť tento dátum,
            
         PRIJALA TOTO NARIADENIE:
   Článok 1
   Kvóta pridelená Francúzsku na rok 2004 pre výlovy homára nórskeho vo vodách oblasti ICES VIII c plavidlami plaviacimi sa pod vlajkou Francúzska alebo plavidlami zaregistrovanými vo Francúzsku, sa považuje za vyčerpanú.
   Rybolov homára nórskeho vo vodách oblasti ICES VIII c plavidlami plaviacimi sa pod vlajkou Francúzska alebo plavidlami zaregistrovanými vo Francúzsku, ako aj ponechanie na palube, prekládka alebo vykládka zásob vylovených týmito plavidlami sa po dátume nadobudnutia platnosti tohto nariadenia zakazuje.
   Článok 2
   Toto nariadenie nadobúda účinnosť nasledujúcim dňom po jeho uverejnení v Úradnom vestníku Európskej únie.
   Toto nariadenie je uplatniteľné od 23. októbra 2004.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. decembra 2004
      
         
            Za Komisiu
         
         Joe BORG
         
         
            člen Komisie
         
      
   
   
      (1)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 1954/2003 (Ú. v. EÚ L 289, 7.11.2003, s. 1).
   
      (2)  Ú. v. EÚ L 344, 31.12.2003, s. 1. Nariadenie naposledy zmenené a doplnené nariadením (ES) č. 1928/2004 (Ú. v. EÚ L 332, 6.11.2004, s. 5).